stanford-oval/wikipedia huggingface dataset:
Kalevi Tuominen
Elämä ja urheilu-ura > Koripallo

Tuominen pelasi SM-sarjassa vuodet 1952–1963. Vuodet 1955–1969 hän toimi Suomen koripallomaajoukkueen valmentajana ja johti sitä muun muassa Tokion kesäolympialaisissa 1964. Vuonna 2009 Tuominen valittiin ensimmäisten joukossa Suomen koripallon Hall of Fameen. Vuonna 1967 Tuominen valmensi Suomen EM-kisojen kuudenneksi, joka on edelleen maajoukkueen paras arvokisasaavutus. 1950-luvun lopulla Tuominen valmensi myös kolmena vuotena Suomen naisten maajoukkuetta, joka sijoittui Tuomisen johdolla vuoden 1956 EM-kilpailuissa 11:nneksi. Vuonna 1960 Tuominen vietti kolme kuukautta Yhdysvalloissa, Big Ten -konferenssin yliopistoissa, varsinkin Ohio Statessa, mistä hän sai Suomen maajoukkueen menestyksen kannalta oleellista tietoutta.
Elämä ja urheilu-ura > Muut lajit

Tuominen kilpaili koripallon lisäksi useissa muissakin lajeissa. Käsipallossa hän saavutti SM-hopean, cup-mestaruuden ja edusti maajoukkuetta yhdessä maaottelussa. Jalkapalloa hän pelasi vuoden Mestaruussarjassa. Lisäksi hän kilpaili lentopallossa, jääkiekossa, suunnistuksessa, nyrkkeilyssä ja bridgessä.
Elämä ja urheilu-ura > Urheiluvaikuttajana

Tuominen toimi 1950–1990-luvuilla suomalaisen urheilun keskeisenä vaikuttajana. Hän toimi Suomen olympiakomitean valmennuspäällikkönä vuosina 1969–1992. Tässä työssään Tuominen kehitti, yhtenäisti ja vahvisti koko suomalaista urheilun valmennusjärjestelmää luoden Olympiakomitean koulutusjärjestelmän palvelemaan huippu-urheilusta vastaavien liittojen valmennusta.
Tuominen oli naimisissa näyttelijä Aila Arajuuri-Tuomisen kanssa vuodesta 1976.
Huomionosoituksia

Tuomiselle myönnettiin Suomen liikuntakulttuurin ja urheilun suuri ansioristi vuonna 2003. Vuonna 2009 hänet nimettiin ensimmäisten joukossa Suomen koripallon Hall of Fameen (alussa nimellä Legendat-ohjelma). Vuoden 2014 Suomen Urheilugaalassa hänet palkittiin elämäntyöstään. Helmikuussa 2014 Tampereen Pyrintö nosti Tuomisen pelipaidan kattoon tämän pelinumerolla 15, joka pysyy joukkueen käytössä. Marraskuussa 2019 Tuomiselle myönnettiin historian toisena suomalaisena Euroopan Olympiakomiteoiden yhdistyksen EOC:n elämäntyöpalkinto.
Tilastot

| Kausi | Joukkue | Sarja | O | PTS | PTS YHT |
| --- | --- | --- | --- | --- | --- |
| 1952 | Tampereen Pyrintö | SM-sarja | 16 | 11,0 | 176 |
| 1953 | Tampereen Pyrintö | SM-sarja | 22 | 12,2 | 268 |
| 1954 | Tampereen Pyrintö | SM-sarja | 21 | 10,4 | 219 |
| 1955 | Tampereen Pyrintö | SM-sarja | 22 | 11,1 | 244 |
| 1956 | Tampereen Pyrintö | SM-sarja | 22 | 10,2 | 224 |
| 1957 | Tampereen Pyrintö | SM-sarja | 20 | 4,7 | 93 |
| 1958 | Tampereen Pyrintö | SM-sarja | 22 | 7,8 | 171 |
| 1959 | Tampereen Pyrintö | SM-sarja | 22 | 6,9 | 151 |
| 1960 | Tampereen Pyrintö | SM-sarja | 14 | 5,6 | 79 |
| 1962–1963 | Tampereen Pyrintö | SM-sarja | 5 | – | – |
| Yhteensä | Yhteensä | SM-sarja | 186 | 8,7 | 1625 |
O = ottelut, PTS = pistekeskiarvo, PTS YHT = pisteet yhteensä
Turkin naisten lentopallomaajoukkue

Turkin naisten lentopallomaajoukkue edustaa Turkkia naisten arvokilpailuissa ja kansainvälisissä lentopallokilpailuissa. Se on saavuttanut Euroopan-mestaruuskilpailuissa kaksi hopeamitalia ja kaksi pronssia. Olympialaisissa joukkue pelasi vuonna 2012 ja sijoittui yhdeksänneksi. Maailmanmestaruuskilpailuissa Turkki on pelannut neljä kertaa ja sijoittunut parhaimmillaan kuudenneksi vuonna 2010.
Arvokilpailut > Olympialaiset

Yhdeksäs 2012
Arvokilpailut > MM-kilpailut

Kuudes 2010
Yhdeksäs 2014
Kymmenes 2006, 2018
Arvokilpailut > EM-kilpailut

Hopeaa 2003, 2019
Pronssia 2011, 2017
Neljäs 2015
Viides 2009
Kuudes 2005
Seitsemäs 2013
Kymmenes 1963, 2007
Yhdestoista 1989
Kahdestoista 1967, 1981, 1995
Turkoosimesitangara

| Turkoosimesitangara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Chlorophanes
Laji::  spiza
Kaksiosainen nimi
 Chlorophanes spiza  (Linnaeus, 1758) 

Alalajit
 C. s. argutus  C. s. axillaris  C. s. caerulescens  C. s. exsul  C. s. guatemalensis  C. s. spiza  C. s. subtropicalis 
Katso myös
   Turkoosimesitangara Wikispeciesissä   Turkoosimesitangara Commonsissa 
Infobox OKNimi-testi OKIUCN-testi OK: 
Turkoosimesitangara (Chlorophanes spiza) on tangaroihin kuuluva lintulaji. Lajia tavataan Keski- ja Etelä-Amerikassa.
Koko ja ulkonäkö

Turkoosimesitangara kasvaa 13–14 cm pitkäksi. Sukupuolet eroavat toisistaan ulkonäöltään. Laji on ruumiinrakenteeltaan tukevahko. Turkoosimesitangarakoiraan pää on musta. Selkä ja siivet ovat vihertävän siniset. Siivet ovat sävyltään hieman tummemmat ja vihreämmät. Koiraan rinta ja vatsa ovat myös vihertävän siniset. Naaraslintu on päästään, selätään ja siivistään kirkkaan vihreä. Rinta ja vatsa ovat keltaisia rinnan ja vatsan keskiosia lukuun ottamatta myös vihreät. Turkoosimesitangaran nokka on pitkähkö ja hieman alaspäin kaartuva. Nokan yläosa on musta ja alaosa keltainen.
Levinneisyys ja elintavat

Turkoosimesitangaran levinneisyysalue on hyvin laaja. Lintua tavataan Meksikon eteläosista Boliviaan ja Brasiliaan keskiosiin sekä lisäksi Trinidadissa ja Brasilian itä- ja etelärannikolla. Lajin elinympäristöä ovat kosteat metsät, niiden reunamaat ja puutarhat. Turkoosimesitangara liikkuu pareittain tai pieninä ryhminä ja muodostaa usen sekaparvia muiden tangaralajien kanssa. Turkoosimesitangara syö pääasiassa hedelmiä ja kasvien mettä, mutta myös hyönteisiä. Laji rakentaa kuppimaisen pesän puuhun oksanhaaraan, ja naaras munii kaksi valkoista munaa.
Turkoosimesitangaranaaras
Turkin merivoimat

| Turkin merivoimat |
| --- | --- |
 Tunnus
Toiminnassa:  10. heinäkuuta 1920
Valtio:   Turkki
Puolustushaarat:  merivoimat
Rooli:  meripuolustus
Osa joukkoa:  Turkin asevoimat
Koko:  45 000 henkeä
Motto:  Aina valmiina
Värit:  sininen, valkoinen ja kulta
Marssi:  Laivastomarssi
Vuosipäivät:  27. syyskuuta
Komentajat
Nykyinen komentaja:  amiraali Adnan Özbal
Turkin merivoimat (turk. Türk Deniz Kuvvetleri) on Turkin asevoimien meripuolustuksesta vastaava puolustushaara.
Historia

Turkin merivoimien historia alkaa 10. heinäkuuta 1920, kun Turkin itsenäisyystaistelun aikana perustettiin laivastoministeriö. Heinäkuussa 1949 ministeriöstä muodostettiin merivoimat.
Laivasto

Turkin laivaston henkilöstövahvuus oli 48 600 henkeä vuonna 2008. Lukuun sisältyy merijalkaväkiprikaati sekä joitakin erikoisjoukkojen yksiköitä. Vuoden 2021 alussa merivoimilla oli runsaasti erilaisia aluksia ja noin 60 ilma-alusta.
Laivasto > Alukset

| Luokka> Fregatit | Lkm> Fregatit | Uppouma> Fregatit | Koko> Fregatit | Propulsio> Fregatit | Miehistö> Fregatit | Pvm> Fregatit |
| --- | --- | --- | --- | --- | --- | --- |
| Barbaros | 4 | 3 400 | 118 x 15 x 4/6 | CODOG, 32 solmua | 195 | 1995 |
| Yavuz | 4 | 3 000 | 116 x 14 x 4/6 | CODAD, 27 solmua | 190 | 1987 |
| G | 8 | 4 100 | 136 x 14 x 5/8 | COGAG, 30 solmua | 220 | 1977 |
| Burak | 6 | 1 300 | 80 x 10 x 3/5 | diesel, 23 solmua | 90 | 1976 |
| Ada | 4 | 2 400 | 100 x 14 x 4 | GODAG, 30 solmua | 93 | 2011 |
Sukellusveneet
| Ay | 4 | 1 200 | 61 x 6 x 6 | dieselsähkö, 22 solmua | 40 | 1976 |
| Preveze | 4 | 1 600 | 62 x 6 x 6 | dieselsähkö, 22 solmua | 45 | 1994 |
| Gür | 4 | 1 600 | 62 x 6 x 6 | dieselsähkö, 22 solmua | 45 | 2006 |
Ohjusveneet
| Kilic | 9 | 550 | 62 x 9 x 3 | diesel, 38+ solmua | 45 | 1998 |
| Yildiz | 2 | 450 | 58 x 8 x 3 | diesel, 38+ solmua | 45 | 1996 |
| Dogan | 8 | 450 | 58 x 8 x 3 | diesel, 38+ solmua | 45 | 1977 |
| Kartal | 8 | 200 | 43 x 7 x 3 | diesel, 42 solmua | 35 | 1966 |
Miinantorjunta-alukset
| Aydin | 6 | 700 | 55 x 10 x 3 | diesel, 14 solmua | 50 | 2005 |
| Edincik | 5 | 500 | 51 x 9 x 3 | diesel, 15 solmua | 50 | 1972 |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Turkish Naval Forces
Käännös suomeksi
Turkoosinaakka

| Turkoosinaakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Sininaakat Cyanolyca
Laji::  turcosa
Kaksiosainen nimi
 Cyanolyca turcosa  (Bonaparte, 1853) 
Katso myös
   Turkoosinaakka Wikispeciesissä   Turkoosinaakka Commonsissa 
Infobox OKNimi-testi OKIUCN-testi OK: 
Turkoosinaakka (Cyanolyca turcosa) on Etelä-Amerikassa tavattava variksiin kuuluva varpuslintu.
Koko ja ulkonäkö

Kooltaan turkoosinaakka on noin 32 cm. Laji on selästään, siivistään ja vatsastaan väriltään turkoosin sininen. Pää on hieman muuta ruumista vaaleampi. Päässä on musta maski ja turkoosin rinnan poikki kulkee musta juova. Pyrstön alapuoli on linnulla musta. Ulkonäöltään turkoosinaakka muistuttaa indigonaakkaa (Cyanolyca viridicyana), mutta on hieman vihertävämpi ja musta rinnan poikki kulkeva raita on ohuempi.
Levinneisyys ja elinympäristö

Turkoosinaakkaa tavataan Andeilta Kolumbiasta, Ecuadorista ja Perun pohjoiskärjestä. Linnun elinympäristöä ovat kosteat metsät ja metsien reunamaat aina puurajaan asti. Laji tulee toimeen myös hieman hakatuissa metsissä. Turkoosinaakan elinympäristöt sijaitsevat yleensä 1 500–3 000 metrin korkeudella merenpinnasta.
Tatravuoret

| Tatravuoret |
| --- | --- |
 Świnica sijaitsee Puolan ja Slovakian rajalla
Maantiede

Sijainti:   Slovakia  Puola
Korkein kohta
Nimi:  Gerlachovský štít
Korkeus meren-pinnan tasosta:  2 655 m
Sijainti:   Slovakia
Koordinaatit:  49.164164°N, 20.135831°E
Tatravuoret sijaitsevat Slovakian ja Puolan rajalla. Tatravuoret muodostavat Karpaattien korkeimman vuoriston. Vuoriston korkein huippu Slovakian puolella on Gerlachovský štít (2 655 m) ja Puolan puolella Rysy (2 499 m). Vuoristo peittää noin 785 km2 kokoisen alueen.
Tatravuorilla sijaitsee Tatravuorten kansallispuisto Slovakiassa. Siellä eläviä nisäkkäitä ovat gemssi, alppimurmeli, karhu ja ilves, ja pohjantikka kuuluu puiston linnustoon. Alueen metsissä kasvaa kuusia, mäntyjä, lehtikuusia ja sembramäntyjä. Myös Puolan puolella on Tatran kansallispuisto, joka on sikäläiseltä nimeltään Tatrzańskin kansallispuisto. Siellä on 23 järveä, muun muassa Morskie Okon jäätikköjärvi. Alueella on jäätiköiden muovaamia jyrkkiä vuoren huippuja ja laaksoja. Vuoristossa on luolastoverkosto, johon kuuluu yhteensä 650 luolaa. Näihin kuuluvia luolia ovat Mroźna ja Mylna. Alueella on retkeilyreittejä, joilla voidaan patikoida, hiihtää ja ratsastaa. Alueella on myös Gąsienicowan ja Goryczkowan laskettelurinteet. Tatrzańskin alueella esiintyviä kukkakasveja ovat alppitähti ja hopeakurho. Siellä esiintyy myös isokauriita ja maakotkia. Tatrzańskin ja Tatranskýn kansallispuistot on yhdistetty biosfäärialueeksi.
Suurin osa huipuista sijaitsee Slovakian puolella. Tatravuorilla sijaitsee yli 30 järveä. Suurin osa jääkylmistä vuoristojärvistä, jotka saavat vetensä vuorten huipuilta jatkuvasti virtaavasta vedestä, sijaitsevat Puolan puolella. Vuorien huipuilla on ympärivuotisesti lunta. Luonto on kaunista ja kiipeilyreitit on laadukkaasti toteutettu, ja myös yöpymis- ja ruokailupaikkoja on runsaastikenen mukaan?.
Tatravuorten juurilla olevista kylistä menee ylös vuorille hiihtohissejä, "vuoristoraitiovaunuja" ja kaapelikärryjä. Tunnetuin lienee Lomnický štítille, joka on 2 634 metrin korkeuteen nouseva köysiratahissi.
Aiheesta muualla

Kuvia tai muita tiedostoja aiheesta Tatravuoret Wikimedia Commonsissa
Korkealla Tatralla, Suomen Kuvalehti, 09.02.1929, nro 6, s. 12, Kansalliskirjaston digitaaliset aineistot
TurboGears

| TurboGears |
| --- | --- |

Kehittäjä:  Kevin Dangoor
Kehityshistoria
Vakaa versio:  2.4.3 (1. maaliskuuta 2020)
Tiedot
Ohjelmistotyyppi:  www-ohjelmistokehys
Alusta:  alustariippumaton
Lisenssi:  useita, mm. MIT-lisenssi
Aiheesta muualla
turbogears.org/
TurboGears on Python-ohjelmointikielellä toteutettu WWW-kehitykseen tarkoitettu ohjelmistokehys, joka koostuu useista pienemmistä Pythonilla kirjoitetuista ohjelmakomponenteista.  TurboGearsin muodostavia osakomponentteja voidaan käyttää myös itsenäisinä osina ohjelmistokehityksessä.
Historia

Uusin 1.0-haaran versio 1.0.8 julkaistiin 17.12.2008 ja 2.0 valmistui 27.5.2009.  Lisäksi on julkaistu 1.1-haara, jonka lopullinen versio julkaistiin 4.10.2009.
Uusin työn alla oleva haara on 2.1, josta on julkaistu versio 2.1a2.
Käyttöaiheet ja ominaisuudet

TurboGearsin avulla voidaan käsitellä tietokantoja kirjoittamatta SQL-lausekkeita.  Koska TurboGears-sovellusten toimintalogiikan ja käyttöliittymän kuvaavat tiedostot on erotettu toisistaan, TurboGears-sovelluksen tuottamia XHTML-sivuja voidaan suunnitella ja muotoilla millä tahansa XHTML-editorilla, mikä helpottaa sovelluksen ulkoasun suunnittelua.  TurboGears tukee myös AJAX-ohjelmointia.
Ohjelmoinnin nopeutta ja helppoutta korostaakseen TurboGearsin tekijät ovat kirjoittaneet oppaan The 20 Minute Wiki, jossa kuvataan vaihe vaiheelta yksinkertaisen Wiki-sovelluksen ohjelmointi TurboGearsin avulla.  Kuten oppaan nimestä käy ilmi, kirjoittajat väittävät Wiki-sovelluksen ohjelmointiin kuluvan aikaa vain 20 minuuttia.
TurboGearsin 1.0-haara muodostuu mm. seuraavista osakomponenteista:
MochiKit − JavaScript-kirjasto.
Kid − templatekirjasto.
CherryPy − webkirjasto.
SQLObject − tietokantakirjasto.
2.0-haara rakentuu Pylons-ohjelmistokehyksen päälle, käyttää Genshi-mallinekonetta ja SQLAlchemy-tietokantakirjastoa sekä sisältää useita muita muutoksia aiempiin versioihin.
TurboGears tukee MVC-arkkitehtuuria: SQLObject tai SQLAlchemy toimii mallina (Model), Kid tai Genshi muodostaa näkymän (View) ja CherryPy on ohjain (Controller).
Kirjallisuutta

Mark Ramm, Kevin Dangoor & Gigi Sayfan: Rapid Web Applications with TurboGears.  Prentice Hall, 2006.  ISBN 0-13-243388-5
Aiheesta muualla

TurboGears: Front-to-Back Web Development (englanniksi)
The 20 Minute Wiki (englanniksi)
Planet TurboGears (Arkistoitu – Internet Archive) (englanniksi)
Nokimuura

| Nokimuura |
| --- | --- |
 Nokimuurakoiras.
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Nokimuurat Hafferia
Laji::  fortis
Kaksiosainen nimi
 Hafferia fortis  (Sclater & Salvin, 1868) 
Synonyymit
 Myrmeciza fortis 

Katso myös
   Nokimuura Wikispeciesissä   Nokimuura Commonsissa 
Infobox OKNimi-testi OKIUCN-testi OK: 
Nokimuura (Hafferia fortis) on puumuurien heimoon kuuluva varpuslintu.
Nokimuuranaaras.
Nokimuuraa tavataan Boliviassa, Brasiliassa, Kolumbiassa, Ecuadorissa ja Perussa, ja levinneisyysalueen pinta-ala on noin 2 240 000 km2. Lajia on kuvattu harvinaiseksi, mutta hyvin laajan levinneisyysalueen turvin se on luokiteltu elinvoimaiseksi.
Tuprova

| Tuprova Дубровка, Dubrovka |
| --- | --- |
 lippu:  vaakuna
 Tuprova
 Koordinaatit: 59°50′30″N, 30°56′10″E 
Valtio:  Venäjä
Federaatiosubjekti:  Leningradin alue
Piiri:  Seuloskoin piiri
Hallinto:  
 – Asutustyyppi:  kaupunkimainen taajama
 – Hallinnon tyyppi:  kaupunkikunta
Pinta-ala:  
 – Kokonaispinta-ala:  8,94 km²
Väkiluku (2010):  5 500
 
 Kunnan sivusto 
Infobox OKVirheellinen NIMI-arvo: 
Tuprovan kunta Seuloskoin piirin kartalla.
Tuprovan kylät vuoden 1885 kartalla.
Tuprova (ven. Дубро́вка, Dubrovka) on kaupunkimainen taajama ja kaupunkikunta Leningradin alueen Seuloskoin piirissä Venäjällä. Se sijaitsee Nevan oikealla rannalla 25 kilometriä Pietarista itään. Kunnassa on 5 500 asukasta (vuonna 2010).
Maantiede

Tuprovan kunnan pinta-ala on 894 hehtaaria. Se rajoittuu idässä Kirovskin kaupunkiin ja muualla Rosmittalan maalaiskuntaan. Tuprovan kaupunkitaajaman lisäksi kuntaan kuuluu Hiekan (ven. Пески, Peski) taajama. Alueen läpi virtaa Nevaan laskeva Dubrovkajoki.
Historia

Tarinan mukaan paikkakunta on saanut nimensä Nevan rannalla kasvaneista tammista. Vuonna 1499/1500 laaditussa Novgorodin Vatjan viidenneksen verokirjassa mainitaan kaksi Dubrovan kylää Nevan molemmin puolin. 1800-luvun lopussa kyliä oli kolme: nykyisen taajaman lähellä sijainnut Vyborgskaja Dubrovka sekä Dubrovka ja Moskovskaja Dubrovka Nevan vasemmalla rannalla.
Venäläis-ruotsalais-suomalainen yhtiö rakensi vuosina 1911–1912 joen oikealle rannalle sahalaitoksen. Vuonna 1916 alettiin rakentaa paperitehdasta, joka otettiin käyttöön vuonna 1923. Työntekijöistä suuri osa oli värvätty Suomesta. Tehtaan asutus ja vuonna 1929 valmistunut rautatieasema saivat nimen Nevskaja Dubrovka.
Toisen maailmansodan aikana seudulla käytiin ankaria taisteluja Nevan vasemmalla rannalla sijainneen Nevski pjatatšok -sillanpääaseman omistuksesta. Taistelussa menehtyi noin 50 000 neuvostosotilasta ja 40 000 saksalaista. Kaikki Dubrovkan kylät, tehdas ja sen asuintaajama tuhoutuivat täydellisesti.
Vuonna 1952 Tuprovaan rakennettiin talonrakennuskombinaatti, jonka yhteyteen syntyi uusi asutuskeskus. Tehdas tuotti puisia valmistaloja sekä kuitu- ja lastulevyä.
Liikenne, talous ja palvelut

Tuprovaan johtaa Pietarista Pähkinälinnan vastarannan kautta kulkeva sähköistetty rautatie, jonka pääteasema on nimeltään Nevskaja Dubrovka. Radalla on henkilö- ja tavaraliikennettä. Autoliikenne kulkee Pietarin ja Murmanskin väliseltä M18-valtatieltä Mähnälän (Mjaglovo) jälkeen haarautuvaa tietä pitkin. Taajamasta on linja-autoyhteydet Pietariin ja Seuloskoihin. Matkaa Pietariin on rautateitse 63 ja maanteitse 35 kilometriä.
Teollisuus muodostaa 63 % kunnan elinkeinorakenteesta. Tärkein yritys on lastulevyä tuottava Nevski Laminat. Muita tuotantolaitoksia ovat huonekalutehdas Dubrava, lastulevyä tuottava Naš dom sekä leipää ja konditoriatuotteita valmistava Vavi-Neva.
Palveluihin kuuluvat lastentarha, keskikoulu, poliklinikka, sairaala, posti, pankki, yleinen sauna ja pesula, kymmenkunta kauppaa, tori ja kaksi kahvilaa. Kulttuurilaitoksia ovat musiikkikoulu, kirjasto ja sotamuseo. Vuonna 1991 palanut kulttuuritalo purettiin vuonna 2005 ja sen paikalle rakennettiin vuonna 2010 avattu ortodoksinen kirkko.
Kaupunkikuva ja nähtävyydet

Tuprovan pohjoisosassa on rautatien kahtia jakama asuinalue. Rautatien itäpuolella on matalia kerrostaloja ja länsipuolella omakotitaloja. Eteläpuolella sijaitseva teollisuusalue erottaa Tuprovan taajaman Hiekan omakotitaloalueesta.
Nähtävyyksiin kuuluvat toisen maailmansodan muistomerkit. Matkailupalveluja kunnassa ei ole.
Aiheesta muualla

Tuprovan kunnan sivusto (venäjäksi)
Tuprova Leningradin alueen kulttuuri -tietosanakirjassa[vanhentunut linkki] (venäjäksi)
| n k Leningradin alueen kaupungit ja taajamat |
| --- | --- | --- |
| Kaupungit |  Antrea  Boksitogorsk  Enso  Hatsina  Ivangorod  Jaama  Kiriši  Koivisto  Kommunar  Korotka  Koskenala  Käkisalmi  Laukaa  Lotinapelto  Lomkka  Lupana  Olhava  Pella  Pikaljovo  Pähkinälinna  Seuloskoi  Sierattala  Sjasstroi  Slantsy  Sosnovyi Bor  Tihvinä  Tusina  Uuras  Uusi-Laatokka  Viipuri  Volossova  |  |
| Kaupunkityyppiset taajamat |  Budogoštš  Haisevaisi  Imeni Morozova  Imeni Sverdlova  Jefimovski  Johannes  Jääski  Kaarlahti  Kuismala  Lepäsi  Naasia  Namkku  Nikolski  Orinansavotta  Paulova  Priladožski  Punaporu  Rahja  Raivola  Rjabovo  Siiverska  Svirstroi  Taaitsa  Toksova  Tolmatšovo  Tuprova  Uljana  Vaaseni  Vahriselkä  Viiritsa  Vornasuo  Voznesenje  |  |
The Collapsing Empire

| The Collapsing Empire |
| --- | --- |

Alkuperäisteos
Kirjailija:  John Scalzi
Kieli:  englanti
Kustantaja:  Tor
Julkaistu:  2017
ISBN:  978-0-7653-8888-9
Sarja: Interdependency
Löydä lisää kirjojaKirjallisuuden teemasivulta
The Collapsing Empire on John Scalzin vuonna 2017 julkaistu tieteiskirja, joka kertoo sivilisaation luhistumisesta. Kirja on ensimmäinen osa Interdependency -sarjaa.
Kirja on ensimmäinen Scalzin Tor-kustantajan kanssa tekemästä kolmentoista kirjan sopimuksesta.
Kirjan televisiointioikeudet on myyty.
Greg Pateryn

| Greg Pateryn |
| --- | --- |

Henkilötiedot
Syntynyt: 20. kesäkuuta 1990 (ikä 34) Sterling Heights
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  96 kg
Pelaajaura
Pääsarjaura:  2011–
Aik. seurat:  Montreal Canadiens (NHL) Hamilton Bulldogs (AHL) St. John’s IceCaps (AHL) Dallas Stars (NHL) Minnesota Wild (NHL) Iowa Wild (AHL) Colorado Avalanche (NHL) Colorado Eagles (AHL) San Jose Sharks (NHL) San Jose Barracuda (AHL) San Diego Gulls (AHL) Anaheim Ducks (NHL)
NHL-varaus:  128. varaus, 2008 Toronto Maple Leafs
Gregory Pateryn (s. 20. kesäkuuta 1990) on yhdysvaltalainen uransa lopettanut jääkiekkoilija. Hän on Toronto Maple Leafsin viidennen kierroksen varaus vuoden 2008 varaustilaisuudesta.
Ura

28. maaliskuuta 2012 Montreal Canadiens teki Paterynin kanssa kaksivuotisen tulokassopimuksen.
8. toukokuuta 2014 Canadiens ja Pateryn tekivät kaksivuotiisen jatkosopimuksen.
Tammikuussa 2021 Minnesota Wild kauppasi Paterynin Colorado Avalancheen vaihdossa Ian Coleen.
Huhtikuussa 2021 Avalanche kauppasi Paterynin ja viidennen kierroksen varausvuoron vuoden 2021 varaustilaisuudessa vaihdossa Devan Dubnykiin.
Käännös suomeksi
Sam Montgomery

| Sam Montgomery> Henkilötiedot |
| --- | --- |
Syntynyt: 25. toukokuuta 1990 Greenwood, Etelä-Carolina
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  120 kg
Pelipaikka:  puolustuksen linjamies
Seura
Seura:  Massachusetts Pirates
Sarja:  NAL
Pelaajaura
Aik. seurat:  Houston Texans (NFL)   Memphis Express (AAF)   DC Defenders (XFL)
NFL-varaus:  95. varaus, 2013 Houston Texans
Pääsarjaura:  (–)
Sidney Sammual "Sam" Montgomery (s. 25. toukokuuta 1990 Greenwood, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän pelaa tällä hetkellä NAL-sarjan Massachusetts Piratesissa.
Ura

Kolme vuotta Louisianan osavaltionyliopistossa pelannut Montgomery oli yksi vuoden 2013 NFL:n varaustilaisuuden ykkösnimistä, ja häntä pidettiin mahdollisena top 5 -varauksena, yhdessä LSU:n toisen puolustuksen linjamiehen, Barkevious Mingon kanssa. Houston Texans varasi Montgomeryn kolmannella kierroksella, 95. varausvuorolla.
Montgomery teki sopimuksen Houstonin kanssa, mutta aivan kauden alussa hänen sopimuksensa purettiin joukkueen sääntöjen rikkomisen vuoksi. Tämän jälkeen hän yritti tulevina kausina Oakland Raidersin ja Cincinnati Bengalsin joukkueissa, muttei mahtunut joukkueiden kokoonpanoihin.
Montgomery yritti myös kanadalaiseen CFL-sarjaan, muttei saanut sieltäkään paikkaa. Lopulta kesällä 2018 hän sai sopimuksen lajin sisäversion NAL-liigan Massachusetts Piratesin kanssa. Vuonna 2019 Montgomery siirtyi Memphis Expressiin uuteen AAF-liigaan. Liiga teki konkurssin kesken ensimmäisen kauden.
Vuonna 2020 Montgomery aloitti uudessa XFL-liigassa DC Defendersin joukkueessa. Koronaviruspandemia keskeytti kauden 2020 ja koko liiga lopetti väliaikaisesti toimintansa. Muutaman vuoden pelaamattomuuden jälkeen Montgomery palasi NAL-liigan Massachusetts Piratesiin vuonna 2024.
Tuomiojärvi (Pieksämäki)

| Tuomiojärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki (Jäppilä)
Koordinaatit:  62°27′40″N, 27°14′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Suonenjoen valuma−alue (14.78)
Tulouomat:  Katajapuro, lukuisia suo-ojia
Laskujoki:  joki Suontienselkään
Järvinumero:  14.785.1.001
Mittaustietoja
Pinnankorkeus:  100,9 m  
Pituus:  2,9 km  
Leveys:  1,2 km  
Rantaviiva:  8,145 km  
Pinta-ala:  2,02154 km²  
Keskisyvyys:  alle 1 m  
Valuma-alue:  33,6 km²  
Saaria:  1 
 fiTuomiojärvi 
Tuomiojärvi on Etelä-Savossa Pieksämäellä Jäppilän Hietakylän lähellä sijaitseva järvi.